Kamu bisa jelasin ke aku soal Kutha Tangerang Kidul dalam bahasa jawa?

Kanggé kagunan sanès saking Tangerang, pirsani: Tangerang

Kutha Tangerang Kidul iku kutha ing Provinsi Banten, Indonésia. Kutha iki diresmèkaké déning Mantri Dalam Negeri Indonésia, Mardiyanto, tanggal 29 Oktober 2008. Kutha Tangerang Kidul dumunung ing pérangan wétan Provinsi Banten lan kanthi administratif dumadi saka 7 (pitu) kacamatan, 49 (patang puluh sanga) kalurahan lan 5 (lima) désa kanthi jembar wewengkon 147,19 Km2.

Miturut "Kabupatèn Tangerang Dalam Angka Taun 2007/2008", ambané wewengkon kacamatan-kacamatan sing dumunung ing Kutha Tangerang Kidul (sing banjur dijupuk dadi ambané wewengkon kutha Tangerang Kidul) iku ana 150,78 Km2 déné miturut Kompilasi Data kanggo Penyusunan RTRW Kutha Tangerang Kidul yaiku 147,19 Km2 kanthi princèn ambané saben kacamatan sing béda uga. Angka sing dipigunakaké yaiku 147,19 Km2 amarga miturut Undhang-undhang Nomer 51 Taun 2008 ngenani Pembentukan Kutha Tangerang Kidul ing Provinsi Banten.

Wates wewengkon Kutha Tangerang Kidul yaiku:

•	Sisih lor wewatesan karo Provinsi DKI Jakarta & Kutha Tangerang

•	Sisih wétan wewatesan karo Provinsi DKI Jakarta & Kutha Dhépok

•	Sisih kidul wewatesan karo Kabupatèn Bogor & Kutha Dhépok

•	Sisih kulon wewatesan karo Kabupatèn Tangerang